CELEX: 32010R0428
Language: lt
Date: 2010-05-20 00:00:00
Title: 2010 m. gegužės 20 d. Komisijos reglamentas (ES) Nr. 428/2010, įgyvendinantis Europos Parlamento ir Tarybos direktyvos 2009/16/EB 14 straipsnį dėl išplėstinio laivų inspektavimo  (Tekstas svarbus EEE)

21.5.2010   
            
            
               LT
            
            
               Europos Sąjungos oficialusis leidinys
            
            
               L 125/2
            
         KOMISIJOS REGLAMENTAS (ES) Nr. 428/2010
   2010 m. gegužės 20 d.
   įgyvendinantis Europos Parlamento ir Tarybos direktyvos 2009/16/EB 14 straipsnį dėl išplėstinio laivų inspektavimo
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. balandžio 23 d. Europos Parlamento ir Tarybos direktyvą 2009/16/EB dėl uosto valstybės kontrolės (1), ypač į jos 14 straipsnio 4 dalį,
   kadangi:
   
               (1)
            
            
               Uosto valstybės kontrolės inspektoriai išplėstinį laivo inspektavimą turėtų vykdyti pagal konkrečių tikrintinų dalykų sąrašą ir atsižvelgti į praktines galimybes juos patikrinti arba į visus su asmenų, laivo arba uosto sauga susijusius apribojimus.
            
         
               (2)
            
            
               Nustatant konkrečius dalykus, kuriuos būtina patikrinti per Direktyvos 2009/16/EB VII priede išvardytų rizikos sričių išplėstinį inspektavimą, reikėtų remtis Paryžiaus susitarimo memorandumu dėl uosto valstybės kontrolės.
            
         
               (3)
            
            
               Nustatydami, ar galima ir kiek išsamiai būtina tikrinti kiekvieną konkretų dalyką, uosto valstybės kontrolės inspektoriai turėtų remtis profesine patirtimi.
            
         
               (4)
            
            
               Šiame reglamente nustatytos priemonės atitinka Jūrų saugumo ir teršimo iš laivų prevencijos komiteto (COSS) nuomonę,
            
         PRIĖMĖ ŠĮ REGLAMENTĄ:
   1 straipsnis
   Atliekant išplėstinį inspektavimą tikrintinų dalykų sąrašas
   Atliekant Direktyvos 2009/16/EB 14 straipsnyje nurodytą išplėstinį inspektavimą, kai taikoma, tikrinami bent šio reglamento priede išvardyti konkretūs dalykai.
   Jeigu tam tikro tipo laivui nenurodoma jokių konkrečių sričių, kaip apibrėžta Direktyvoje 2009/16/EB, inspektorius pasikliaudamas savo profesiniu vertinimu nusprendžia, kokius dalykus ir kokia apimtimi reikia tikrinti, siekiant įvertinti bendrą padėtį šiose srityse,
   2 straipsnis
   Įsigaliojimas ir taikymas
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   Jis taikomas nuo 2011 m. sausio 1 d.
   
      Visas šis reglamentas privalomas ir tiesiogiai taikomas visose valstybėse narėse.
      Priimta Briuselyje 2010 m. gegužės 20 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 131, 2009 5 28, p. 57.
   
      PRIEDAS
      
         ATLIEKANT IŠPLĖSTINĮ INSPEKTAVIMĄ TIKRINTINI KONKRETŪS DALYKAI
      
      (kaip nurodyta Direktyvos 2009/16/EB 14 straipsnio 4 dalyje)
      A.   Visų tipų laivai
      
      a)   Struktūros būklė
      
      
                  —
               
               
                  korpuso ir denio būklė
               
            b)   Nelaidumas vandeniui ir (arba) sandarumas
      
      
                  —
               
               
                  vandeniui nelaidžios ir (arba) sandarios durys
               
            
                  —
               
               
                  ventiliatoriai, ortakiai ir gaubtai
               
            
                  —
               
               
                  liukai
               
            c)   Avarinės sistemos
      
      
                  —
               
               
                  modeliuotasis elektros energijos tiekimo nutraukimas ir avarinio generatoriaus įjungimas
               
            
                  —
               
               
                  avarinis apšvietimas
               
            
                  —
               
               
                  šulinių išsausinimo įrengimų bandymas
               
            
                  —
               
               
                  uždarymo įtaisų ir (arba) sandarių durų bandymas
               
            
                  —
               
               
                  vairo įrenginio bandymas, įskaitant avarinį vairo įrenginį
               
            d)   Radijo ryšys
      
      
                  —
               
               
                  atsarginio energijos šaltinio bandymas
               
            
                  —
               
               
                  pagrindinių įrenginių, įskaitant informaciją apie saugumą jūroje priimančius įtaisus, bandymas
               
            
                  —
               
               
                  visuotinės jūrų avarinio ryšio ir saugumo sistemos (GMDSS) labai aukšto dažnio (VHF) kilnojamųjų įtaisų bandymas
               
            e)   Priešgaisrinė sauga
      
      
                  —
               
               
                  ugniagesių mokymas, įskaitant gebėjimo naudotis ugniagesio ir gaisro gesinimo įranga bei įtaisais tikrinimą
               
            
                  —
               
               
                  avarinio gaisrinio siurblio bandymas (su dviem žarnomis)
               
            
                  —
               
               
                  nuotolinio valdymo ventiliacijos išjungimo avarinės sklendės ir susijusių sklendžių bandymas
               
            
                  —
               
               
                  nuotolinio valdymo avarinio degalų siurblių išjungimo bandymas
               
            
                  —
               
               
                  nuotolinio valdymo sparčiojo uždarymo vožtuvų bandymas
               
            
                  —
               
               
                  priešgaisrinės durys
               
            
                  —
               
               
                  stacionarieji gaisro gesinimo įrenginiai ir susiję signalizatoriai
               
            f)   Signalizacijos sistemos
      
      
                  —
               
               
                  gaisrinės signalizacijos bandymas
               
            g)   Gyvenimo ir darbo sąlygos
      
      
                  —
               
               
                  švartavimo įrangos, įskaitant mechanizmo pagrindus, būklė
               
            h)   Gelbėjimosi priemonės
      
      
                  —
               
               
                  plūdriųjų gelbėjimo priemonių ir gelbėjimo katerių nuleidimo įrenginiai (jeigu turima įrodymų, kad nebuvo naudota, tada plūdrioji priemonė turi būti nuleidžiama ant vandens)
               
            i)   Taršos prevencija
      
      
                  —
               
               
                  alyvos filtravimo įrangos bandymas
               
            B.   Biriųjų krovinių laivas ir (arba) rūdos, biriųjų krovinių ar naftos gabenimo laivas (OBO) (jeigu gabenamas kietas birusis krovinys)
      
      Vykdant biriųjų krovinių laivų išplėstinį inspektavimą, be A skirsnyje išvardytų dalykų tikrintini tokie dalykai:
      a)   Dokumentai
      
      Tikrinimas, ar šie dokumentai laikomi laive, ar jie užpildyti ir patvirtinti laivo vėliavos valstybės ar pripažintos organizacijos:
      
                  —
               
               
                  sustiprintos apžiūros programos (SAP), įskaitant:
                  
                              i)
                           
                           
                              laivo konstrukcijos apžiūros ataskaitas
                           
                        
                              ii)
                           
                           
                              storio matavimo protokolus
                           
                        
                              iii)
                           
                           
                              būklės vertinimo ataskaitas
                           
                        
            
                  —
               
               
                  tikrinimo, ar gabenamą krovinį leidžiama gabenti atsižvelgiant į atitikties reikalavimams, kurie taikomi pavojingus krovinius gabenantiems laivams, dokumentą
               
            
                  —
               
               
                  krovos priemonių tvirtinimo
               
            b)   Struktūros būklė
      
      
                  —
               
               
                  pertvarų ir komingsų būklė
               
            
                  —
               
               
                  balasto cisternos
                  Bent viena iš krovinių skyriaus balasto cisternų turi būti patikrinta per cisternos angą ir (arba) denyje įrengtą prieigos priemonę arba turi būti patenkama į tikrinamos cisternos vidų, jeigu inspektorius, atsižvelgdamas į apžiūros rezultatus ir sustiprintos apžiūros programos ataskaitas, nustato, kad yra pagrindas patekti į cisternos vidų.
               
            C.   Dujovežis, cheminių medžiagų tanklaivis
      
      Vykdant dujovežių ir cheminių medžiagų tanklaivių išankstinį inspektavimą, be A skirsnyje išvardytų dalykų tikrintini tokie dalykai:
      a)   Dokumentai
      
      
                  —
               
               
                  tikrinama, ar gabenamas produktas įrašytas į galiojantį tinkamumo liudijimą
               
            b)   Krovos darbai
      
      
                  —
               
               
                  krovininės cisternos stebėjimo ir saugos įtaisai, kuriais matuojama temperatūra, slėgis ir neužpildytos ertmės tūris)
               
            
                  —
               
               
                  deguonies analizės ir sprogiųjų dujų koncentracijos nustatymo prietaisai, įskaitant jų kalibravimą. Cheminių medžiagų aptikimo įrangos (dumplių) buvimas su konkretaus krovinio vežimui reikalingu atitinkamų dujų aptikimo vamzdelių skaičiumi
               
            
                  —
               
               
                  denio dušo bandymas
               
            c)   Priešgaisrinė sauga
      
      
                  —
               
               
                  denyje įmontuotų stacionariųjų gaisro gesinimo įrenginių bandymas (jeigu reikia bandyti atsižvelgiant į gabenamą produktą)
               
            d)   Gyvenimo ir darbo sąlygos
      
      
                  —
               
               
                  gelbėjimosi iš kajutės rinkiniai su kvėpavimo takų ir akių apsauga, jeigu reikia atsižvelgiant į produktus, įrašytus į galiojantį tinkamumo liudijimą
               
            D.   Generalinių krovinių laivas, konteinervežis, sušaldytų krovinių laivas, žuvų perdirbimo laivas, sunkiasvorių krovinių laivas, jūrinių įrenginių aptarnavimo laivas, specialios paskirties laivas, judrusis jūrinis gręžimo įrenginys, naftos gavybos, laikymo ir perpylimo tanklaivis, kitų tipų laivai
      
      Vykdant šiame skirsnyje išvardytų laivų išplėstinį inspektavimą, be A skirsnyje išvardytų dalykų tikrintini tokie dalykai:
      a)   Nelaidumas vandeniui ir (arba) sandarumas
      
      
                  —
               
               
                  liukų dangčių būklė
               
            
                  —
               
               
                  patekimo į krovinių triumus ir (arba) krovinines cisternas priemonės
               
            b)   Krovos darbai
      
      
                  —
               
               
                  krovimo įranga
               
            
                  —
               
               
                  aprišimo įtaisai
               
            E.   Naftos tanklaivis ir (arba) rūdos, biriųjų krovinių ar naftos gabenimo laivas (jeigu išduotas naftos tanklaivio sertifikatas)
      
      Vykdant naftos tanklaivių išplėstinį inspektavimą, be A skirsnyje išvardytų dalykų tikrintini tokie dalykai:
      a)   Dokumentai
      
      Tikrinimas, ar šie dokumentai laikomi laive, ar jie užpildyti ir patvirtinti laivo vėliavos valstybės ar pripažintos organizacijos:
      
                  —
               
               
                  sustiprintos apžiūros programos (SAP), įskaitant:
                  
                              i)
                           
                           
                              laivo konstrukcijos apžiūros ataskaitas
                           
                        
                              ii)
                           
                           
                              storio matavimo protokolus
                           
                        
                              iii)
                           
                           
                              būklės vertinimo ataskaitas
                           
                        
            
                  —
               
               
                  denyje sumontuotos putų sistemos putų sertifikatas
               
            b)   Struktūros būklė
      
      
                  —
               
               
                  balasto cisternos
                  Bent viena iš balasto cisternų, įmontuotų krovinių skyriuje, turi būti patikrinta per cisternos angą ir (arba) denyje įrengtą prieigos priemonę arba turi būti patenkama į tikrinamos cisternos vidų, jeigu inspektorius, atsižvelgdamas į apžiūros rezultatus ir sustiprintos apžiūros programos ataskaitas, nustato, kad yra pagrindas patekti į cisternos vidų.
               
            c)   Priešgaisrinė sauga
      
      
                  —
               
               
                  stacionari denyje sumontuota putų sistema
               
            
                  —
               
               
                  inertinių dujų slėgio kontrolė ir deguonies kiekio jose kontrolė
               
            F.   Greitaeigis keleivinis laivas, keleivinis laivas, ro-ro keleivinis laivas
      
      Vykdant keleivinių laivų išplėstinį inspektavimą, be A skirsnyje išvardytų dalykų tikrintini tokie dalykai:
      Jeigu tikslinga, gavus kapitono ar laivo operatoriaus sutikimą, Tarybos direktyvoje 1999/35/EB (1) nurodytą ro-ro keltų ir greitaeigių keleivinių laivų tam tikrus tikrinimo veiksmus galima tęsti laivui plaukiant į valstybių narių uostus ar iš jų, taip siekiant patvirtinti, kad keltas ar laivas ir toliau atitinka visus būtinus saugaus plaukiojimo reikalavimus. Uosto valstybės kontrolės inspektoriai turi netrukdyti valdyti laivo ir nesudaryti aplinkybių, dėl kurių, laivo kapitono nuomone, galėtų kilti pavojus keleivių saugai, įgulai ar laivui.
      a)   Dokumentai
      
      Dokumentais pagrįsti įrodymai:
      
                  —
               
               
                  minios valdymo pratybų
               
            
                  —
               
               
                  susipažinimo su darbo reikalavimais pratybų
               
            
                  —
               
               
                  personalo, kuris susiklosčius avarinei padėčiai tiesiogiai padeda keleiviams (ypač vyresnio amžiaus ir neįgaliems keleiviams) gelbėtis iš jiems skirtų patalpų, saugos pratybų
               
            
                  —
               
               
                  krizių valdymo ir žmonių elgsenos mokymo
               
            b)   Nelaidumas vandeniui ir (arba) sandarumas
      
      
                  —
               
               
                  pirmagalio ir laivagalio durų, jeigu taikoma
               
            
                  —
               
               
                  pertvarose įrengtų vandeniui nelaidžių durų nuotolinio ir rankinio valdymo įtaisų bandymas
               
            c)   Avarinė sistema
      
      
                  —
               
               
                  įgulos narių susipažinimas su laivo gelbėjimo planu
               
            d)   Krovos darbai
      
      
                  —
               
               
                  aprišimo įtaisai, jeigu taikoma
               
            e)   Priešgaisrinė sauga
      
      
                  —
               
               
                  priešgaisrinių sklendžių uždarymo tolimojo ir rankinio valdymo įtaisų bandymas
               
            f)   Signalizacijos sistemos
      
      
                  —
               
               
                  masinio informavimo sistemos bandymas
               
            
                  —
               
               
                  gaisro aptikimo ir signalizacijos sistemos bandymas
               
            g)   Gelbėjimosi priemonės
      
      
                  —
               
               
                  mokymasis palikti skęstantį laivą (įskaitant gelbėjimo katerio ir gelbėjimo valties nuleidimą ant vandens)
               
            G.   Ro-Ro krovininis laivas
      
      Vykdant ro-ro krovininių laivų išplėstinį inspektavimą, be A skirsnyje išvardytų dalykų tikrintini tokie dalykai:
      a)   Nelaidumas vandeniui ir (arba) sandarumas
      
      
                  —
               
               
                  pirmagalio ir laivagalio durų, jeigu taikoma
               
            b)   Krovos darbai
      
      
                  —
               
               
                  aprišimo įtaisai
               
            
         (1)  OL L 138, 1999 6 1, p. 1.